ผู้ป่วยโควิด-19  ต้องการกลับไปรักษาตัวที่ภูมิลำเนา สามารถแจ้งผ่าน 1330 กด 15 หรือทางออนไลน์
นายแพทย์ธงชัย กีรติหัตถยากร รองปลัดกระทรวงสาธารณสุข กล่าวถึงประเด็นการนำผู้ติดเชื้อโควิด -19 กลับภูมิลำเนา และเข้าสู่ระบบการรักษา ว่า ด้วยความเป็นห่วงของนายกรัฐมนตรี ที่มีความห่วงใยผู้ติดเชื้อที่มีความประสงค์อยากกลับไปรักษาตัวที่ภูมิลำเนาตนเอง จึงให้กระทรวงสาธารณสุขวางแผนระบบดังกล่าวให้ครอบคลุม เพื่อไม่ให้มีการแพร่กระจายเชื้อ ทั้งนี้พื้นที่กรุงเทพมหานครคาดการณ์มีประชากรกว่า  5 ล้าน 5 แสนคน เป็นประชากรแฝง 2 ล้าน 4 แสน  ซึ่งส่วนใหญ่มาจากภาคตะวันออกเฉียงเหนือ รองลงมาภาคเหนือและภาคใต้ ตามลำดับ และหลังจากที่ได้ประกาศล็อกดาว์นตั้งแต่วันที่ 19 กรกฎาคมที่ผ่านมา มีผู้เดินทางกลับภูมิลำเนาแล้วจำนวนกว่า 5 แสนราย คาดว่าจำนวนดังกล่าวจะมีผุ้ติดเชื้อเดินทางด้วย กระทรวงสาธารณสุข จึงได้ตั้งเป้าหมายไว้ว่าจะนำผู้ติดเชื้อ กลับภูมิลำเนาอย่างเหมาะสมปลอดภัยและเข้ารับการรักษาอย่างทันท่วงที  โดยแนวทางการประสาน การส่งตัวผุ้ติดเชื้อที่ประสงค์จะกลับไปรักษาที่ภุมิลำเนา สามารถติดต่อสายด่วน สปสช  1330 กด15 หรือทางคิวอาร์โคด  โดยสำนักงานหลักประกันสุขภาพ ส่งข้อมมูลไปยังกระทรวงสาธารณสุข เพื่อประสานปลายทางที่จะรักษาให้เตรียมความพร้อมทุกด้าน คาดว่าหลังจากประสานจะใช้เวลาไม่เกิน 3 วัน ที่จะถึงภูมิลำเนาโดยย้ำผู้ติดเชื้อต้องรักษาตัวเคร่งครัดเช่นเดิม ส่วนการส่งผู้ป่วยโควิด-19 จากรุงเทพมหานครและปริมณฑล กลับไปรักษาที่ภูมิลำเนาช่วงการระบาคระลอกใหม่นี้แล้ว 31,175 ราย ส่วนใหญ่เป็นผู้ป่วยกลุ่มสีเขียวถึงร้อยละ 70 กลุ่มสีเหลืองร้อยละ 21 และกลุ่มสีแดงร้อยละ 7  เป็นต้น ขอให้ประชาชนทุกคนปฎิบัติตัวอย่างเคร่งครัด สวมหน้ากากอนามัย อยู่ที่บ้านถ้าหากไม่จำเป็น หากมีอาการให้ติดต่อสถานพยาบาล  ทันตแพทย์ อรรถพร ลิ้มปัญญาเลิศ รองเลขาธิการสำนักงาน หลักประกันสุขภาพแห่งชาติ  (สปสช.) กล่าวย้ำด้วยว่า ปัจจุบันพื้นที่กรุงเทพมหานครและปรืมณฑลมีผู้ติดเชื้อจำนวนมาก ส่วนใหญ่เป็นกลุ่มสีเขียว จึงมีจำเป็นที่จะเก้บเตียงไว้ให้กับกลุ่มมีอาการ ในกลุ่มสีเหลืองและแดง  ซึ่งการส่งผู้ป่วยกลับไปรักษาตัวที่ภุมิลำเนาเป็นหนึ่งทางเลือก ปัจจุบันประชาชนที่ประสงค์จะกลับไปรักษาตัวที่ภูมิลำเนา ติดต่อได้ที่คิวอาร์โค้ด ลงทะเบียน โดยกรอกชื่อ นามสกุล เลขบัตรประชาชน จังหวัดปลายทางที่จะรักษา หรือโทร 1330 กด 15 เสร็จแล้ว สปสช. จะประสานเพื่อจัดรถรับผู้ป่วยกลับไปรักษาพร้อมมีแพทย์วิดีโอคอลให้คำปรึกษาระหว่างเดินทาง ทั้งนี้ สปสช. กำลังเร่งประสานไปยัง กสทช. เรื่องไม่คิดค่าบริการโทร เพื่อบรรเทาความเดือดร้อน  ส่วนการรักษาตัวที่บ้าน หรือ Home Isolation  มีผู้ลงทะเบียนแล้ว 6 พันที่ได้รับการดูแล